**USTANOVE U ŠKOLSTVU**

**TALIJANSKA SREDNJA ŠKOLA – SCUOLA MEDIA SUPERIORE ITALIANA „LEONARDO DA VINCI“ BUJE – BUIE**

**SAŽETAK DJELOKRUGA RADA**

Talijanska srednja škola – Scuola media superiore italiana „Leonardo da Vinci“ Buje - Buie je javna ustanova koja obavlja djelatnost srednjeg odgoja i obrazovanja u skladu s aktom o osnivanju i točke I. Odluke Vlade Republike Hrvatske Klasa: 602-03/01-02/02, Ur.broj: 5030104-01-1 od 10. srpnja 2001. godine i upisana je u upisnik ustanova srednjeg školstva kojeg vodi Ministarstvo znanosti i obrazovanja. Osnivač Škole je Istarska županija.

Djelatnost odgoja i obrazovanja u Talijanskoj srednjoj školi – Scuola Media Superiore Italiana „Leonardo da Vinci“ Buje – Buie ostvaruje se na temelju nacionalnog kurikuluma, nastavnih planova i programa Ministarstva znanosti i obrazovanja Republike Hrvatske i Školskog kurikuluma, Zakona o odgoju i obrazovanju u osnovnoj i srednjoj školi te Zakona o odgoju i obrazovanju na jeziku i pismu nacionalnih manjina, s ciljem očuvanja nacionalnog identiteta pripadnika talijanske nacionalne zajednice. U školskoj godini 2021./2022. srednje školsko obrazovanje na talijanskom jeziku provodilo se u programima četverogodišnjeg i trogodišnjeg trajanja za redovne učenike u pet programa obrazovanja: Gimnazija, Elektrotehnika i računalstvo, Ekonomija, trgovina i poslovna administracija, Turizam i ugostiteljstvo te Strojarstvo. Program za stjecanje srednje školske spreme ostvaruje se kroz program Opće gimnazije i Prirodoslovno matematičke gimnazije. Nadalje, učenici se školuju za stjecanje kvalifikacije / zanimanja Tehničar za računalstvo, Tehničar za elektroniku, Komercijalist, Automehaničar JMO i Konobar JMO. U 16 razrednih odjela, odnosno 24 skupina učenika, bilo je upisano 98 učenika, od čega 54 djevojaka i 44 mladića. U školskoj godini 2021./2022. bilo je zaposleno sveukupno 47 djelatnika.

Zbog izvođenja radova rekonstrukcije i dogradnje školske građevine, koji su započeli 21. siječnja 2021., nastava se do 31. kolovoza 2022., odnosno do kraja školske godine 2021./2022., odvijala u promijenjenim uvjetima u prostorijama Pučkog otvorenog učilišta u Bujama, u Zajednici Talijana Buje u Bujama te u praktikumu za ugostiteljske predmete u Gospodarskoj školi Buje. Obzirom na broj razrednih odjela i skupina učenika i nedostatnih prostora za izvođenje nastave, školi je odobreno od strane Ministarstva znanosti i obrazovanja izvođenje nastave u promijenjenim uvjetima, prema modelu B, sukladno dokumentu MZO-a Modeli i preporuke za rad u uvjetima povezanima s bolesti COVID-19, školska godina 2021./2022., uz suglasnost osnivača, Istarske županije, Lokalnog stožera Civilne zaštite Grada Buje. Razredni odjeli bili su grupirani u dvije skupine i učenici su pohađali nastavu naizmjence jedan tjedan u školi i jedan tjedan na daljinu (online). Od 5. rujna 2022. godine, temeljem Rješenja Ministarstva znanosti i obrazovanja od 1. rujna 2022., kojim se odobrava nastavak rada u promijenjenim uvjetima na adresi Školski brijeg 1, Buje, nastava se počela odvijati za sve razredne odjele u rekonstruiranoj i nadograđenoj zgradi škole, a 19. prosinca 2022. godine održano je svečano otvaranje škole.

**PROGRAM 2201:** :**REDOVNA DJELATNOST SŠ - MINIMALNI STANDARD**

**Obrazloženje programa**

Djelatnost srednjeg odgoja i obrazovanja obavlja se kao javna služba. Škola izvodi nastavu i obavlja djelatnost na talijanskom jeziku. Odgoj i obrazovanje u školi ostvaruje se na temelju nacionalnog kurikuluma, nastavnih planova i programa Ministarstva nadležnog za poslove obrazovanja Republike Hrvatske i školskog kurikuluma, Zakona o odgoju i obrazovanju u osnovnoj i srednjoj školi te Zakona o odgoju i obrazovanju na jeziku i pismu nacionalnih manjina, s ciljem očuvanja nacionalnog identiteta pripadnika talijanske nacionalne zajednice. Djelatnost škole je opće srednjoškolsko obrazovanje i Tehničko i stručno srednjoškolsko obrazovanje

Redovna djelatnost financira se iz primljenih decentraliziranih sredstava od osnivača (Istarska županija) i primljenih vlastitih sredstava i donacija od strane Unione Italiana - Talijanska Unija. Sredstva od osnivača raspodijeljena su prema izračunu broja učenika i razrednih odjeljenja, prema stvarnim troškovima energije, zakupa, osiguranja imovine, zdravstvenih pregleda zaposlenika i naknade prijevoza zaposlenicima. Sredstva se koriste za materijalne rashode, financijske rashode, materijal i dijelove za tekuće održavanje. Iz vlastitih prihoda i sredstava Talijanske Unije financira se nabava dodatne opreme i sredstva potrebna za poboljšanje kvalitete rada u školi, vodeći računa i o učenicima s teškoćama u razvoju i njihovim potrebama. Oprema se školska knjižnica, nabavlja se oprema za poboljšanu kvalitetu nastave. Izvor financiranja za isplatu plaća i naknada radnicima u školi, je Ministarstvo znanosti i obrazovanja.

Program se provodi kroz aktivnosti: A220101 Materijalni rashodi SŠ po kriterijima, A220102 Materijalni rashodi po stvarnom trošku (IŽ), A220103 Materijalni rashodi SŠ – drugi izvori (Talijanska unija, vlastiti prihodi), A 220104 Plaće i drugi rashodi za zaposlene

**Zakonske i druge podloge na kojima se zasniva program**

Zakon o odgoju i obrazovanju u osnovnoj i srednjoj školi (NN 87/08, 86/09,92/10,105/10, 5/12,16/12,86/12,126/12, 94/13,152/14,07/17,68/18, 64/20, 151/22)

Statut TSŠ – SMSI „Leonardo da Vinci“ Buje – Buie

Zakon o lokalnoj i područnoj (regionalnoj) samoupravi

Temeljni kolektivni ugovor za službenike i namještenike (NN 56/2022. od 06.05.2022.)

Kolektivni ugovor za zaposlenike u srednjoškolskim ustanovama od 15.svibnja 2018;

Odluka IŽ o kriterijima, mjerilima i načinu financiranja decentraliziranih funkcija srednjih škola i učeničkih domova za 2022. godinu (u daljnjem tekstu Odluka)

Sporazum između Ministarstva vanjskih poslova i međunarodne suradnje Republike Italije, Talijanske Unije i Pučkog sveučilišta iz Trsta (Convenzione stipulata tra Ministero degli Affari Esteri e della Cooperazione Internazionale della Repubblica Italiana, l'Unione Italiana e l'Università popolare di Trieste) od 22.10.2021.

**Usklađenje ciljeva, strategije i programa s dokumentima dugoročnog razvoja**

Škola donosi Godišnji plan i program rada za tekuću školsku godinu i Školski kurikulum usklađeno sa odredbama Zakona o odgoju i obrazovanju u osnovnoj i srednjoj školi. Planovi se donose za školsku godinu, te to može biti uzrok odstupanja od usvojenih financijskih planova.

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Program je planiran i realiziran na kalkulaciji koja se temelji na broju učenika upisanih na početku školskih godina 2020./2021. i 2021/2022.

Sredstva za provođenje programa dolaze iz više izvora:

Osnivač osigurava sredstva za provođenje aktivnosti:

**A220101** Materijalni rashodi SŠ po kriterijima koji se financiraju po Odluci ostvareno je 161.479,32 kuna rashoda koji su financirani u skladu s Odlukom.

**A220102** Materijalni rashodi po stvarnom trošku ostvareni su u visini od 885.708,99 kuna.

**Aktivnost A220103** Materijalni rashodi SŠ - drugi izvori (Talijanska unija, vlastiti prihodi) – financira se iz sredstava za posebne namjene i to u visini od 175.861,42 kune.

**Aktivnost A220104** Plaće i drugi rashodi za zaposlene srednjih škola – financira se iz izvora pomoći, a od strane Ministarstva znanosti i obrazovanja, i u izvještajnom periodu je ostvareno 5.656.599,98 kuna.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Podmireni su svi tekući troškovi poslovanja. Zaposlenicima i učenicima omogućen je rad u sigurnom okruženju, pri čemu raspolažu sredstvima i opremom potrebnom za odvijanje odgojno-obrazovane djelatnosti. Donacijama Talijanske vlade, posredstvom Talijanske Unije – Unione Italiana, omogućuje se opremanje škole nastavnim pomagalima i didaktičkim sredstvima. Poduzete su sve mjere za neometano i što kvalitetnije odvijanje odgojno-obrazovne djelatnosti. Nema zaprimljenih pritužbi za obračun plaća i materijalnih prava. Sve plaće i naknade se obračunavaju i isplaćuju u zakonskom roku preko aplikacije Centralnog obračuna plaća u dogovoru s Ministarstvom znanosti i obrazovanja. U školskoj godini 2021./2022. u 16 razrednih odjela, odnosno 24 skupina učenika, upisano je 98 učenika, što je manje upisanih u odnosu na prethodnu godinu, kada je broj upisanih bilo 103 učenika. Na kraju školske godine 98% učenika uspješno je završilo razred, a 2% učenika nije uspješno završilo razred. 16% učenika završilo je razred s odličnim uspjehom, 44% učenika s vrlo dobrim uspjehom, 38% učenika s dobrim uspjehom. 59,1% pristupnika ispitima državne mature uspješno je položilo prijavljene ispite državne mature u ljetnom roku, dok u jesenskom roku 33%. Završni rad uspješno je obranilo 75% učenika.

**PROGRAM 2301: PROGRAMI OBRAZOVANJA IZNAD STANDARDA**

**Obrazloženje programa**

Ovaj program obuhvaća aktivnosti koje se ne financiraju iz decentraliziranih sredstava, a aktivnosti programa su: A230102 Županijska natjecanja, A230140 Sufinanciranje redovne djelatnosti (vlastiti prihodi, donacije), A230145 Vježbenička tvrtka za ekonomiste, A230165 Učenički servis, A230184 Zavičajna nastava. Ciljevi ovog programa su: poboljšanje uvjeta rada u provođenju nastavnih planova i programa financiranjem od strane osnivača, Ministarstva znanosti i obrazovanja i iz vlastitih prihoda; sudjelovanje učenika na županijskim natjecanjima te postizanje rezultata na natjecanjima; omogućiti redovno i uredno poslovanje te nesmetano obavljanje odgojno-obrazovne djelatnosti i tekuće održavanje postojeće opreme; pružanje usluga posredovanja pri zapošljavanju redovnih učenika za povremeni rad; omogućiti sudjelovanje učenika u projektu Implementacija zavičajne nastave u srednjim školama IŽ, provođenjem školskog projekta „Marussici: una scuola internazionale di scultori / Marušići: međunarodna kiparska škola“, koji se provodi u sklopu fakultativne nastave. Napomena: Zbog epidemioloških mjera uvedenih uslijed pandemije bolesti COVID-19 aktivnost Maturalna zabava nije realizirana. Također, putem Aktivnosti A230101 osigurava se financiranje opskrbe energentima i prijevoza zaposlenika u visini koja prelazi prihode iz decentraliziranih sredstava, a sve to zbog povećanja cijene energenata.

**Zakonske i druge podloge na kojima se zasniva program**

Javni poziv za sudjelovanje u projektu institucionalizacija Zavičajne nastave, Izmjene i dopune proračuna IŽ, Pravilnik o obavljanju djelatnosti u svezi sa zapošljavanjem (NN 28/19).

**Usklađenje ciljeva, strategije i programa s dokumentima dugoročnog razvoja**

Škola donosi Godišnji plan i program rada za tekuću školsku godinu i Školski kurikulum usklađeno sa odredbama Zakona o odgoju i obrazovanju u osnovnoj i srednjoj školi. Planovi se donose za školsku godinu, te to može biti uzrok odstupanja od usvojenih financijskih planova

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Za provođenje aktivnosti Zavičajna nastava visina sredstava je 10.000,00 kuna.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Zadovoljstvo učenika i nastavnika osvojenim rezultatima: osmo mjesto, kategorija III. razredi, na županijskom natjecanju iz Fizike; na županijskom natjecanju iz Engleskog jezika osvojeno je treće mjesto u kategoriji četvrtih razreda gimnazija, šesto mjesto u kategoriji drugih razreda strukovnih škola i trinaesto mjesto u kategoriji drugih razreda gimnazija; na županijskom natjecanju iz Biologije, osvojeno je treće mjesto u kategoriji prvih razreda srednjih škola; na županijskom natjecanju iz Matematike, osvojeno je treće mjesto u kategoriji trećih razreda prirodoslovno matematičkih gimnazija; na državnom natjecanju iz Talijanskog jezika – materinji jezik, osvojeno je prvo mjesto, deveto, četrnaesto, šesnaesto i dvadesetprvo mjesto u kategoriji srednjih škola. Zadovoljstvo učenika za sklopljene ugovore o povremenom radu redovnih učenika srednjih škola s poslovnim subjektima tijekom školskih praznika. Učenici i nastavnica su uspješno sudjelovali na Međunarodnom sajmu vježbeničkih trvtki u Zagrebu. Uspješno realiziran i predstavljen Školski projekt Implementacije zavičajne nastave „Marussici: una scuola internazionale di scultori / Marušići: međunarodna kiparska škola“.

**PROGRAM 2402: INVESTICIJSKO ODRŽAVANJE SŠ**

**Obrazloženje programa**

Pozicija: A240202 Investicijsko održavanje SŠ – iznad standarda

Sredstvima iz županijskog proračuna financiran je popravak zastoja u radu plamenika te izmjena mikrolokacije za digestor u ukupnom iznosu od 25.312,50 kn.

Redovitim održavanjem sustava centralnog grijanja i uređaja u kotlovnici, omogućuje se normalno funkcioniranje sustava centralnog grijanja u administrativnom djelu zgrade škole te u zgradi SŠ „Vladimir Gortan“ Buje koju koristi i Gospodarska škola Buje, a kako bi se osiguralo grijanje prostora i adekvatni uvjeti za boravak i rad u školi.

Sredstvima iz proračuna financirana je izmjena mikrolokacije za digestor u učionici kemije i biologije, u svrhu pravilnog funkcioniranja digestora, a prema uputama projektanta, obzirom da je utvrđena neusklađenost sa izvedenim instalacijama izvedenih prema izvedbenom projektu.

**Zakonske i druge podloge na kojima se zasniva program**

Zakon o lokalnoj i područnoj (regionalnoj) samoupravi.

Odluka IŽ o kriterijima, mjerilima i načinu financiranja decentraliziranih funkcija srednjih škola i učeničkih domova za 2022. godinu (u daljnjem tekstu Odluka), Izmjene i dopune proračuna IŽ

**Usklađenje ciljeva, strategije i programa s dokumentima dugoročnog razvoja**

Škola donosi Godišnji plan i program rada za tekuću školsku godinu i Školski kurikulum usklađeno sa odredbama Zakona o odgoju i obrazovanju u osnovnoj i srednjoj školi. Planovi se donose za školsku godinu, te to može biti uzrok odstupanja od usvojenih financijskih planova.

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Planirana sredstva za realizaciju ovog programa osigurana su u proračunu IŽ u iznosu od 25.312,50 kuna za aktivnost A240202 Investicijsko održavanje SŠ – iznad standarda

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Obzirom da su kotlovnica i sustav centralnog grijanja u vlasništvu TSŠ-SMSI „Leonardo da Vinci“ Buje-Buie, a istim se griju prostorije starog administrativnog dijela škole, SŠ „Vladmir Gortan“ Buje i Gospodarska škola Buje, izvršeno je održavanje sustava centralnog grijanja, čime je omogućeno grijanje prostorija i osigurani su uvjeti za rad. Prostori škole su grijani i povoljni za boravak i rad.

Točna mikrolokacija digestora omogućuje pravilno i sigurno funkcioniranje i korištenje digestora u učionici kemije i biologije.

**PROGRAM 2404: KAPITALNA ULAGANJA U SREDNJE ŠKOLE**

**Obrazloženje programa**

Program se odnosi na izradu projektne dokumentacije i izvođenje građevinskih radova zbog rekonstrukcije i dogradnje školske građevine. Program se provodi kroz aktivnosti K240401 Projektna dokumentacija srednjih škola, K240413 TSŠ Leonardo da Vinci – Rekonstrukcija škole. Ciljevi su omogućiti učenicima i zaposlenicima i suvremene sigurne uvjete rada u svrhu realizacije nastavnog plana i programa i školskog kurikuluma te odvijanje odgojno-obrazovne djelatnosti u primjerenim i sigurnim prostornim i materijalnim uvjetima te sukladno državnom pedagoškom standardu.

**Zakonske i druge podloge na kojima se zasniva program**

Sporazum o rekonstrukciji i dogradnji školske građevine Talijanske srednje škole – Scuola media superiore italiana „Leonardo da Vinci“, Buje-Buie, potpisan od strane Ministarstva znanosti i obrazovanja, Istarske županije, Talijanske Unije i TSŠ – SMSI „Leonardo da Vinci“, Buje-Buie, od 23.12.2020. godine i Odluka o financiranju kapitalnih projekata iz proračuna Istarske županije.

**Usklađenje ciljeva, strategije i programa s dokumentima dugoročnog razvoja**

Škola donosi Godišnji plan i program rada za tekuću školsku godinu i Školski kurikulum usklađeno sa odredbama Zakona o odgoju i obrazovanju u osnovnoj i srednjoj školi. Planovi se donose za školsku godinu, te to može biti uzrok odstupanja od usvojenih financijskih planova.

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Planirana sredstva za realizaciju ovog programa osigurana su od strane Talijanske Unije 1.728.786,86 kuna za aktivnost K240413 TSŠ Leonardo da Vinci – Rekonstrukcija škole.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Građevinski radovi rekonstrukcije i dogradnje započeli su 21.01.2021. te su okončani 21.03.2022. Građevinski radovi na školskoj građevini provedeni su sukladno arhitektonskom i izvedbenom projektu. Uporabna dozvola ishodovana je dana 29. kolovoza 2022.

**POGRAM 2406: OPREMANJE U SREDNJIM ŠKOLAMA**

**Obrazloženje programa**

Opremanje škole potrebnom opremom u skladu s potrebama koje se pojavljuju tijekom godine u odgojno-obrazovnoj djelatnosti. Program se provodi kroz aktivnost K240601 Školski namještaj i oprema i aktivnost K240602 Opremanje biblioteke. Cilj programa je opremanje nastavnika, djelatnika i učenika potrebnom opremom za izvođenje nastave te poboljšanje materijalnih uvjeta za izvođenje nastave. Nabava računalne opreme, zvučnika, sportske opreme, rekvizita i knjiga.

**Zakonske i druge podloge na kojim se zasniva program**

Statut TSŠ – SMSI „Leonardo da Vinci“ Buje – Buie, Klasa: 012-03/21-01/1, Ur.broj. 2105-21-01/21-1 od 31.03.2021. godine, Sporazum između Ministarstva vanjskih poslova i međunarodne suradnje Republike Italije, Talijanske Unije i Pučkog sveučilišta iz Trsta (Convenzione stipulata tra Ministero degli Affari Esteri e della Cooperazione Internazionale della Repubblica Italiana, l'Unione Italiana e l'Università popolare di Trieste), od 22.10.2021.

**Usklađenje ciljeva, strategije i programa s dokumentima dugoročnog razvoja**

Škola donosi Godišnji plan i program rada za tekuću školsku godinu i Školski kurikulum usklađeno sa odredbama Zakona o odgoju i obrazovanju u osnovnoj i srednjoj školi. Planovi se donose za školsku godinu, te to može biti uzrok odstupanja od usvojenih financijskih planova.

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Sredstva za realizaciju ovog programaiznose 89.942,00 kuna.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Putem donacije Talijanske vlade posredstvom Talijanske Unije – Unione Italiana i Tršćanskog narodnog učilišta – Università popolare di Trieste za 2021. godinu, nabavljena je potrebna oprema, a prema prijedlozima i potrebama nastavnika za poboljšanje uvjeta rada u odgojno-obrazovnom procesu. Nabavljeni su laptopi i grafički tablet za nastavnike informatike i računalstva te informatička oprema za nastavu, kao i zvučnik za razne školske aktivnosti te razni sportski rekviziti za nastavu tjelesne i zdravstvene kulture i za slobodne aktivnosti šahovske skupine učenika. Nova oprema i rekviziti poboljšali su nastavnicima i učenicima materijalne uvjete za rad u odvijanju nastave stručnih predmeta u području elektrotehnike i računalstva, ali i ostalih predmeta gdje se koristi računalna oprema, nastave tjelesne i zdravstvene kulture i u pripremama i odvijanjima raznih školskih sportskih aktivnosti i natjecanja školskog sportskog društva „Leonardo“.